CELEX: 62021TN0805
Language: el
Date: 2021-12-23 00:00:00
Title: Υπόθεση T-805/21: Προσφυγή-αγωγή της 23ης Δεκεμβρίου 2021 — NS κατά Κοινοβουλίου

14.2.2022   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 73/65
            
         
      Προσφυγή-αγωγή της 23ης Δεκεμβρίου 2021 — NS κατά Κοινοβουλίου
      (Υπόθεση T-805/21)
      (2022/C 73/82)
      Γλώσσα διαδικασίας: η γαλλική
      
         Διάδικοι
      
      
         Προσφεύγουσα-ενάγουσα: NS (εκπρόσωποι: L. Levi και A. Blot, δικηγόροι)
      
         Καθού-εναγόμενο: Ευρωπαϊκό Κοινοβούλιο
      
         Αιτήματα
      
      Η προσφεύγουσα-ενάγουσα ζητεί από το Γενικό Δικαστήριο:
      
                  —
               
               
                  να κρίνει την προσφυγή-αγωγή παραδεκτή και βάσιμη·
               
            
                  —
               
               
                  να ακυρώσει την απόφαση της 21ης Ιανουαρίου 2021 με την οποία η προσφεύγουσα-ενάγουσα επανατοποθετήθηκε στη θέση συμβούλου στη Γενική Διεύθυνση Προεδρίας και, εφόσον κριθεί αναγκαίο, την απόφαση της 8ης Μαρτίου 2021 περί αναζήτησης των αχρεωστήτως καταβληθέντων·
               
            
                  —
               
               
                  εφόσον κριθεί αναγκαίο, να ακυρώσει την απόφαση της 16ης Σεπτεμβρίου 2021 με την οποία απορρίφθηκε η από 7 Απριλίου 2021 διοικητική ένσταση της προσφεύγουσας-ενάγουσας·
               
            
                  —
               
               
                  να αποκαταστήσει την υλική ζημία και να καταβάλει χρηματική ικανοποίηση για την ηθική βλάβη που υπέστη η προσφεύγουσα-ενάγουσα·
               
            
                  —
               
               
                  να καταδικάσει το καθού-εναγόμενο στο σύνολο των δικαστικών εξόδων.
               
            
         Λόγοι ακυρώσεως και κύρια επιχειρήματα
      
      Προς στήριξη της προσφυγής-αγωγής η προσφεύγουσα-ενάγουσα προβάλλει τρεις λόγους.
      
                  1.
               
               
                  Με τον πρώτο λόγο προβάλλεται παραβίαση του άρθρου 41 του Χάρτη των Θεμελιωδών Δικαιωμάτων της Ευρωπαϊκής Ένωσης και, ειδικότερα, προσβολή του δικαιώματος ακρόασης και παράβαση της υποχρέωσης αιτιολόγησης.
               
            
                  2.
               
               
                  Με τον δεύτερο λόγο προβάλλεται πρόδηλη έλλειψη συμφέροντος της υπηρεσίας και παράβαση του καθήκοντος μέριμνας.
               
            
                  3.
               
               
                  Με τον τρίτο λόγο προβάλλεται κατάχρηση εξουσίας και καταστρατήγηση διαδικασίας.